PATVIRTINTA

Klaipėdos Tauralaukio progimnazijos

direktoriaus 2017 m. sausio 6 d.

įsakymu Nr. V-11

**KLAIPĖDOS TAURALAUKIO PROGIMNAZIJOS**

**VAIKŲ APŽIŪROS DĖL ASMENS HIGIENOS TVARKA**

**I SKYRIUS**

**BENDROSIOS NUOSTATOS**

1. Klaipėdos Tauralaukio progimnazijos (toliau tekste – Įstaiga) vaikų apžiūros dėl asmens higienos, pedikuliozės ir niežų tvarkos aprašas (toliau – Aprašas) parengtas vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu, Lietuvos higienos norma HN 75:2016 “Ikimokyklinio ugdymo mokykla: bendrieji saugos reikalavimai”, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Lietuvos higienos norma HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

2. Tvarka reglamentuoja vaikų apžiūras dėl asmens higienos, pedikuliozės ir niežų.

**II SKYRIUS**

**APŽIŪROS DĖL VAIKŲ ASMENS HIGIENOS ORGANIZAVIMAS**

3. Įstaigos administracija atsakinga už vaikų asmens higienos, pedikuliozės ar niežų profilaktikos organizavimą:

3.1. vaikų tėvai (globėjai, rūpintojai) pasirašydami mokymosi sutartį išsako savo sutikimą Įstaigoje vykdyti vaikų asmens higienos ir švaros patikrinimo procedūrą.

4. Vaikų apžiūros metu nustačius pedikuliozę ar niežų atvejus, į Įstaigą vaikams draudžiama eiti:

4.1. tėvams atsisakius panaudoti pedikuliozės ar niežų naikinimo priemones;

4.2. vaiko socialiai negatyvus elgesys Įstaigoje, didinantis apsikrėtimo riziką;

4.3. visuomenės sveikatos priežiūros specialisto (toliau – Sveikatos specialistas) ir Įstaigos administracijos Elgesio reikalavimų, kuriais siekiama užkirsti kelią ligų plitimo rizikai, nepaisymas.

**III SKYRIUS**

**PROFILAKTINĖ VAIKŲ TIKRINIMO PROCEDŪROS VYKDYMO TVARKA**

5. Patikrinimą rekomenduojama atlikti po vasaros ir žiemos atostogų ir pagal epidemiologines reikmes.

6. Privaloma imtis visų priemonių, kad ugdytinis būtų apsaugotas nuo viešo izoliavimo, pažeminimo ir kitų neigiamų pasekmių.

7. Patikrinimą atlieka Įstaigos Sveikatos specialistas.

8. Prieš kiekvieną patikrinimą vaikai informuojami apie tai, kas bus daroma ir kodėl tai reikia daryti.

9. Patikrinimas yra atliekamas atskiroje patalpoje, kurioje yra vandens bei muilo (pvz.: sveikatos kabinetas).

10. Vaikas, kuriam įtariama pedikuliozė ar niežai, neturi būti tuoj pat atskirtas nuo kitų vaikų.

11. Baigus patikrinimą ir įtarus pedikuliozės ar niežų atvejį, Sveikatos specialistas privalo informuoti mokinių auklėtoją, pastarasis – auklėtinio tėvus (globėjus) telefonu ar tiesiogiai.

12. Vaikas į Įstaigą gali sugrįžti tik tada, kai yra visiškai išgydyta pedikuliozė ar niežai.

13. Tėvai pateikia Įstaigai gydytojo pažymą arba tėvų raštišką patvirtinimą, kuriame tėvai (globėjai) nurodo, kokiomis priemonėmis ir kada buvo pradėtas gydymas nuo pedikuliozės ar niežų.

14. Sveikatos specialistas, nustatęs (įtaręs) asmenį, sergantį užkrečiamąja liga, nurodyta Lietuvos Respublikos sveikatos apsaugos ministro 2002 m. gruodžio 24 d. įsakymo Nr. 673 “Dėl privalomojo epidemiologinio registravimo, privalomojo perdavimo tvarkos patvirtinimo“ (Žin., 2003, Nr. 12-444) 1 priede, siunčia nustatytos formos pranešimą apie susirgimą Nacionaliniam visuomenės sveikatos centrui Klaipėdos departamentui ir registruoja ligos atvejus Užkrečiamųjų ligų žurnale;

15. Ikimokyklinio ugdymo įstaiga, vadovaudamasi Parazitinių ligų epidemiologinės priežiūros taisyklėmis, patvirtintomis Lietuvos respublikos sveikatos apsaugos ministro 2004 m. spalio 29 d. įsakymu Nr. V-748 (Žin., 2004, Nr. 160-5862), kartu su nacionalinio visuomenės sveikatos centro Klaipėdos departamento specialistais organizuoja profilaktinius vaikų tyrimus geohelmintozių, kontaktinių helmintozių bei pirmuonių sukeltų žarnyno ligoms nustatyti ir renka tyrimo medžiagą;

16. Organizuoja profilaktinius vaikų sveikatos tikrinimus dėl pedikuliozės, vadovaudamasi Užkrečiamųjų ligų ir AIDS centro perengtomis metodinėmis rekomendacijomis „Pedikuliozės profilaktika ir kontrolė“ (2015, Vilnius).

17. Jeigu nustatoma, kad ikimokyklinėje ugdymo įstaigos grupėje nors vienas vaikas yra užsikrėtęs kontaktine helmintoze ar žarnyno pirmuonimis, tokia grupė vertinama kaip infekcijos židinys ir joje taikomos profilaktikos priemonės, Sveikatos specialistas organizuoja reikalingų profilaktikos priemonių, kurias nustato nacionalinio visuomenės sveikatos centro Klaipėdos departamento specialistai, įgyvendinimą.

18. Ikimokyklinės ugdymo įstaigos tinkamai valo grupėse esančius paviršius, nuolatos plauna žaislus, sistemingai keičia patalynę.

19. Nuolatinė dezinfekcija Įstaigoje, kai yra registruojamos oro lašelinės ir žarnyno infekcijos, atliekama pagal Lietuvos higienos normos HN 75:2016 „Įstaiga vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ ir HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“.

**IV SKYRIUS**

**BAIGIAMOSIOS NUOSTATOS**

16. Įstaigos Sveikatos specialistas atsakingas už vaikų asmens higienos, pedikuliozės ir niežų apžiūros organizavimą ir vykdymą. Sveikatos specialistas savo funkcijoms vykdyti pasitelkia Įstaigos bendruomenę (pedagogus, vaiku, jų tėvus (globėjus, rūpintojus).

17. Tvarkos vykdymo kontrolę vykdo Įstaigos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_